**Gary Glitter**, oikealta nimeltään **Paul Francis Gadd** (s. 8. toukokuuta 1944), on englantilainen glam rock -laulaja ja lauluntekijä.

1960-luvulla uransa aloittanut Glitter nousi suursuosioon vuonna 1971 glam rock -artistina, ja hän saavutti useita Britannian ykköshittejä. Hänen suosionsa notkahti 1970-luvun puolivälin jälkeen, mutta hän palasi suosioon jälleen 1980-luvulla. Glitterin ura loppui 1990-luvulla tuomioon lapsipornon hallussapidosta. Sitä seurasi sarja uusia tuomioita lapsiin kohdistuneista seksuaalirikoksista.

Ura
---

Paul Gadd aloitti laulajanuransa teini-ikäisenä 1960-luvun alussa Lontoossa. Hänen esityksensä rock and roll -klassikoista ja balladeista herättivät tuottaja Robert Hartford Davisin huomion, ja Gadd sai levytyssopimuksen Deccan kanssa. Gaddin esikoissingle "Alone in the Night" julkaistiin tammikuussa 1960 taiteilijanimellä Paul Raven. Vuonna 1961 Gadd, edelleen nimellä Paul Raven, julkaisi singlet "Walk on Boy" ja "Tower of Strength", jotka tuotti George Martin. Ne eivät kuitenkaan myyneet kovinkaan hyvin, ja seuraavina vuosina Gadd teki televisiotöitä.

Vuonna 1965 Gadd liittyi tuottaja Mike Leanderin Show Bandiin. Sen hajottua Gadd perusti yhtyeen nimeltä Boston International, myöhemmin Boston. Yhtye konsertoi paljon Saksassa ja äänitti joitain kappaleita Englannissa, jotkin niistä taiteilijanimen Paul Monday alla.

Kun glam rock nousi suosioon Britanniassa vuonna 1971, Gadd otti taiteilijanimekseen Gary Glitter ja alkoi käyttää näyttäviä esiintymisasuja. Hän sai vuonna 1972 Britannian singlelistan kakkoshitin ja Yhdysvaltain top-10-hitin Leanderin kanssa kirjoittamallaan kappaleella "Rock and Roll". Sitä seurasivat vuoden sisällä "I Didn’t Know I Loved You (Till I Saw You Rock and Roll)", "Do You Wanna Touch Me (Oh Yeah)" ja "Hello Hello, I’m Back Again". Glitterin ensimmäinen Britannian ykkössingle oli "I’m the Leader of the Gang (I Am)" ja toinen "I Love You Love Me Love". Myös Glitterin albumit menestyivät listoilla, ja näin Glitteristä oli tullut yksi Britannian suosituimmista artisteista.

Huomattuaan suosionsa yhtäkkiä haihtuneen vuonna 1976, Glitter ilmoitti lopettavansa uransa. Hän kärsi tuolloin liiallisesta alkoholinkäytöstä ja itsetuhoisuudesta. Glitter sai seuraavana vuonna vielä pari pientä hittiä. Hän palasi suosioon vuonna 1984 niin konserttiesiintyjänä kuin levyttävänäkin artistina kappaleillaan "Dance Me Up" ja "Another Rock and Roll Christmas". Vuonna 1988 hän palasi singlelistan ykköseksi Timelordsin kappaleen "Doctoring the Tardis" myötä, koska siihen oli samplattu Glitterin vanhaa "Rock and Roll" -kappaletta. Glitterin suosio esiintyjänä jatkui 1990-luvulle asti. Sitten hänen uransa loppui yhtäkkisesti lapsipornotuomioon.

Seksuaalirikostuomiot
---------------------

Glitter sai vuonna 1999 neljän kuukauden tuomion tuhansien lapsipornokuvien hallussapidosta tietokoneellaan. Vapauduttuaan kahden kuukauden istumisen jälkeen hän lähti aluksi Kuubaan ja sai vuonna 2002 karkotuksen Kambodžasta lapsiin kohdistuneista seksuaalirikoksista. Marraskuussa 2005 hänet tuomittiin Vietnamissa kolmen vuoden vankeusrangaistukseen kahden 11- ja 12-vuotiaan tytön seksuaalisesta hyväksikäytöstä. Vapauduttuaan hieman etuajassa 2008 hän sai karkotuksen maasta.

Lokakuussa 2012 poliisi pidätti Glitterin laajassa seksuaalirikostutkinnassa. Glitter vapautettiin sittemmin takuita vastaan. Kesäkuun 2014 alkupuolella syyttäjät nostivat Glitteriä vastaan kahdeksan seksuaalirikossyytettä. Hänen epäiltiin käyttäneen kahta tyttöä (iältään 12- ja 14-vuotiaita) hyväksi 1970–80-lukujen taitteessa. Helmikuussa 2015 oikeus tuomitsi Glitterin 16 vuodeksi vankeuteen. Glitter vapautui maaliskuussa 2023 vankilasta ehdonalaiseen vapauteen, mutta ehti olla vapaana vain kaksi viikkoa. Hän syyllistyi ehdonalaissääntöjen rikkomiseen ja passitettiin uudelleen vankilaan.

Diskografia
-----------

### Singlet

1960-luku (Ennen Gary Glitter -taiteilijanimeä)
* "Too Proud" (1960)
* "Tower of Strength" (1961)
* "Walk On Boy" (1961)
* "Soul Thing / We'll Go Where The World Can't Find Us" (1968)
* "Musical Man" (1968)
* "Stand / Soul Thing" (1970)

1970-luku
* "Rock and Roll (Parts 1 and 2)" (1972)
* "I Didn't Know I Loved You (Til I Saw You Rock 'n' Roll)" (1972)
* "Do You Wanna Touch Me? (Oh Yeah)" (1973)
* "Hello, Hello, I'm Back Again" (1973)
* "I'm the Leader of the Gang (I Am)" (1973)
* "I Love You Love Me Love" (1973)
* "Remember Me This Way" (1974)
* "Always Yours" (1974)
* "Oh Yes! You're Beautiful" (1974)
* "Love Like You and Me" (1975)
* "Doing Alright with the Boys" (1975)
* "Papa Oom Mow Mow" (1975)
* "You Belong To Me" (1976)
* "It Takes All Night Long" (1977)
* "A Little Boogie Woogie in the Back of Mind" (1977)
* "365 Days" (1978)
* "Oh What a Fool I've Been" (1978)
* "Superhero" (1979)

1980-luku
* "Gary Glitter EP" (1980
* "When I'm On, I'm On" (1980)
* "What Your Mama Don't See" (1980)
* "All That Glitters" (1981)
* "And Then She Kissed Me" (1981)
* "Dedicated Man" (1982)
* "Dance Me Up" (1984)
* "Another Rock N' Roll Christmas" (1984)
* "Love Comes" (1985)
* "Rock & Roll Part 3" (1987)
* "Gary Glitter & Girlschool - I'm The Leader Of The Gang" (1987)
* "Frontiers of Style" (1988)

1990-luku
* "Red Hot (Reputation)" (1990)
* "Ready to Rock" (1991)
* "Rock On" (1992)
* "Through The Years" (1992)
* "House of the Rising Sun" (1995)
* "Hello, Hello I'm Back Again (Again!)" (1996)

2000-luku
* "You" (2001)
* "Control" (2004)
* "Field of Dreams" (2005)

### Albumit

* *Glitter* (1972)
* *Touch Me* (1973)
* *G.G* (1975)
* *Silver Star* (1977)
* *Boys Will Be Boys* (1984)
* *Leader 2* (1991)
* *ON* (2001)

### Kokoelmat

* *Gary Glitter's Greatest Hits* (1975)
* *Greatest Hits* (1976)
* *I Love You Love Me Love* (1977)
* *Always Yours* (1979)
* *Leader* (1980)
* *Golden Greats* (1981)
* *C'mon, C'mon ... It's the Gary Glitter Party Album* (1987)
* *Many Happy Returns* (1992)
* *20 Greatest Hits* (1995)
* *The Ultimate Gary Glitter* (eli *25 Years of Hits)* (1997)
* *Rock and Roll - Gary Glitters Greatest Hits* (1998)
* *The Early Years* (2003)
* *The Remixes* (2005)
* *The Best of Gary Glitter* (2006)

Lähteet
-------

1. 1 2 3 4  Dave Thompson: Gary Glitter Artist Biography *AllMusic*. Viitattu 28.5.2021.
2. ↑  Glitter jailed over child porn *BBC News*.  12.11.1999. Viitattu 10.7.2009. (englanniksi)
3. ↑  Cambodian police urge Glitter to leave *BBC News*.  5.3.2002. Viitattu 10.7.2009. (englanniksi)
4. ↑  Glitter deported from Cambodia *BBC News*.  7.1.2003. Viitattu 10.7.2009. (englanniksi)
5. ↑  Vietnam päästää vapaaksi ja karkottaa ex-poppari Gary Glitterin *Ilta-Sanomat*.  15.8.2008. Viitattu 10.7.2009.
6. ↑  Brittimedia: Poptähti Gary Glitter pidätettiin Savile-tutkinnassa *Helsingin Sanomat*.  28.10.2012.  Arkistoitu 29.10.2012. Viitattu 15.11.2012.  (Archive.org)
7. ↑  Britannian pedofiiliskandaalissa toinen pidätys *Helsingin Sanomat*.  1.11.2012.  Arkistoitu 21.9.2015. Viitattu 15.11.2012.  (Archive.org)
8. ↑  Glamrocktähti Gary Glitterille liuta seksuaalirikossyytteitä *Ilta-Sanomat*.  5.6.2014.  Arkistoitu 14.7.2014. Viitattu 13.07.2014.
9. ↑  Hiiri, Miia: Entiselle rock-tähdelle 16 vuotta vankeutta *Ilta-Sanomat*.  27.2.2015.  Arkistoitu 27.2.2015. Viitattu 27.2.2015.
10. ↑  Niina Enqvist: Gary Glitter takaisin vankilaan vain parin viikon vapauden jälkeen – rokkarista salaa kuvattu video herätti viranomaisten huomion *Ilta-Sanomat*.  14.3.2023. Viitattu 14.3.2023.

Aiheesta muualla
----------------

* Gary Glitter – Kalle Kiiluvainen. Ylen Elävä arkisto.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Suomi (KANTO)
* Yhdysvallat
* Tšekki
* Australia
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* IdRef

 |

 |